Мікалай Забаўскі — чалавек на Асіповіччыне вядомы. Скончыў у свой час мінскі Інстытут культуры, працаваў інструктарам аддзела культуры мясцовага райвыканкама, а пасля — канцэртмайстрам цымбальнага аркестра. З 1986 года з’яўляецца дырэктарам Вяззеўскага сельскага дома культуры і адначасова мастацкім кіраўніком народнага ансамбля беларускай песні “Вязанка”. Прычым установа, якой кіруе Мікалай Забаўскі, сёння з’яўляецца адной з найлепшых не толькі ў Асіповіцкім раёне, а і на ўсёй Магілёўшчыне.